अभियान चलाकर 61 हजार से कराए गए हस्ताक्षर
भिलाई|हाउस लीज संयुक्त संघर्ष समिति की 144वीं साप्ताहिक बैठक रविवार को ओपन एयर थियेटर सिविक सेंटर में हुई। बैठक में हाउसलीज के छटवें चरण को लागू करने की मांग को लेकर प्रधानमंत्री को ज्ञापन सौंपने से पहले प्रदेश के मुख्यमंत्री डॉ रमन सिंह को ज्ञापन सौंपा जाएगा। समिति ने अभियान चलाकर 61 लोगों से हस्ताक्षर कराए हैं। इसकी जानकारी समिति की बैठक में दी गई। इसके अलावा महिला सशक्तिकरण एवं जागरूकता के लिए 8 मार्च को दोपहर 2 बजे सड़क-6 सेक्टर-2 पुराने बिजली ऑफिस में अंतरराष्ट्रीय महिला दिवस मनाने का निर्णय लिया गा। आगामी गतिविधियों के लिए रणनीति बताई गई। बैठक में संयोजक पीआर वर्मा, आरपी राठौर, गजानंद चौधरी, राजेंद्र शर्मा, नरेश विश्वकर्मा, तुलसी साहू आदि मौजूद रहे।
hin_Deva hin_Deva